Eriker, meth Gudz nadh Noregis, Danmarks, Suerikis, Venda ok Gota konunger ok hertuger ifuer Pomeren, sændom ollum almuganom i Vikenne quediu Guds ok vara. Kungerom wer ydir vm vidirÞurft ok naudsyn sæm oss ok riki vaar aliggia saker vfridar ok orlogx margfalz. Nu saker Þæs at Þesse riki Noregh, Danmark ok Suerike ero sua samanbunden ok ær sua af bezstom mannom Þessa rikia fulkomliga stadfæst ok samÞykt at huert riket scal vara odro til styrkx ok hiolp til fridar i ollom logligom naudsynom ok Þæs hins annars at wer hafuom eigi fyr latet ydir til segia vm hielp ok tilstudning at beidazst af ydir vm Þuilika luti Þuj at oss hefir eigi meire naudhsyn tildregit Þer vm æn sæm oss nu tildregir ok sua hefir nu almugen i Danmark ok i Suerike jattat Þagar wtgefua til Þæs eftir Þui sæm oss ok radhe varo Þektizst af Þeim frammazst tilstudning beidazst, Þuj bidiom wer ydir ok biodom at Þeer gerir oss nu huer ydar firi sek fullan vtfaraleidangir eftir Þuj sæm Hannes Krøpelyn, Iacop Augustin ok Fikke Grvpendale ydir til segia, Þuj at wer hafuom Þa skipat til Þan vtfaraleidanger Þer hia yder vtÞinga ok vpbera oss til handa. þuj latir Þeim Þetta goduilliga faa ok væl atkomazst in.